Sådan foregik svindlen

Gennem over 13 år har en 50-årig mand bedraget Københavns Kommune som ansat i Økonomiafdelingen. Sådan snød han:

- Ved fra 18. juni 2001 - 8. januar 2008 at have udstedt 24 checks med en værdi på 7.899.685 kroner. Den 50-årige har udnyttet sin funktion med at bogføre, afstemme konti og betale regninger.

- Ved i perioden 25. november 2008 - 30. juni 2014 i 44 tilfælde at ændre databehandlingen og overføre i alt 6.655.831 kroner til sin konto. Svindlen er sket ved at have ændret, tilføjet eller slettet oplysninger eller programmer til elektronisk databehandling.

- Ved i perioden 21. september 2010 - 14. april 2014 i 48 tilfælde at have udfyldt en bankrevisition vedrørende "bestilling af rejsevaluta" for 3.128.553,03 kroner. Udbetalingen fra banken forudsatte to underskrifter fra bemyndigede personer. Her har den 50-årige udnyttet flere kollegaers identitet og er derfor sigtet for dokumentfalsk af særlig grov karakter.

Kilde: Københavns Politi.